Anatolia plato

La anatolia plato estas inter la plej malgrandaj tektonaj platoj de la mondo - la tiel nomataj mikroplatoj. Kiel ĉiuj tektonaj platoj ĝi estas parto de la litosfero. La eta plato situas inter la pli suda kaj nordokcidenten moviĝanta arabia kaj la multe pli granda, pli norda eŭrazia plato - en la kolizia zono ĝi estas movata okcidenten. Tial ekestas tektonikaj tensioj, kiuj kaŭzas oftajn tertremojn en orienta Anatolio, la centra parto de Turkio. Ekzemplo estu du tertremoj de la jaro 1999 kun forteco de pli ol 7,5 laŭ la skalo de Richter, kiuj kostis la vivon de pli ol 19.000 lokaj enloĝantoj.

Kategorio:Tektonaj platoj
Kategorio:Geografio de Turkio
Kategorio:Geografio de Azio